A Nullker.hu egy, a nénit jól ismerő forrásra hivatkozva azt írja, hogy meghalt Irénke néni, aki évek óta árulta sütijeit és pogácsáit a Nyugati pályaudvar előtt. A 86 éves néni Veresegyházról járt fel minden nap, hogy így egészítse ki a nyugdíját.

Három éve, egy Facebook posztnak köszönhetően lett híres, tavaly pedig elterjedt róla egy álhír, hogy a NAV 3 millió forintra büntette, mert nem adott számlát.

A halálhíre viszont sajnos úgy tűnik, hogy nem álhír, a Nullker szerint hétfőn már csak egy mécses égett azon a helyen, ahol a süteményeit árulta :'(